《巫山高》
隋代·李孝贞

荆门对巫峡，云梦迩阳台。燎火如奔电，坠石似惊雷。

天寒秋水急，风静夜猿哀。枕席无由荐，朝云徒去来。

作者简介：隋赵郡柏人人，字元操。李骞从子。少好学，性简静，不妄通宾客。初仕于北齐，入周为吏部下大夫。从讨尉迟迥乱，以功授上仪同三司。文帝开皇初迁蒙州刺史，治政平，吏民安。自此每暇日辄引客弦歌对酒，终日为欢。后征拜内史侍郎，以无干才，出为金州刺史。有集。